CELEX: 32017R1261
Language: hu
Date: 2017-07-12 00:00:00
Title: A Bizottság (EU) 2017/1261 rendelete (2017. július 12.) a 142/2011/EU rendeletnek egy, bizonyos kiolvasztott zsírok feldolgozására szolgáló alternatív módszer tekintetében történő módosításáról (EGT-vonatkozású szöveg. )

13.7.2017   
            
            
               HU
            
            
               Az Európai Unió Hivatalos Lapja
            
            
               L 182/31
            
         A BIZOTTSÁG (EU) 2017/1261 RENDELETE
   (2017. július 12.)
   a 142/2011/EU rendeletnek egy, bizonyos kiolvasztott zsírok feldolgozására szolgáló alternatív módszer tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 20. cikke (11) bekezdésének a) pontjára,
   mivel:
   
               (1)
            
            
               A 142/2011/EU bizottsági rendelet (2) az 1069/2009/EK rendelet végrehajtására vonatkozó szabályokat határozza meg, többek között rendelkezik az alternatív feldolgozási módszerek elfogadására irányuló eljárásról.
            
         
               (2)
            
            
               Miután Finnország illetékes hatósága az 1069/2009/EK rendelet 20. cikkének megfelelően kérelmet nyújtott be egy, az állati melléktermékek vagy az azokból származó termékek használatára vagy ártalmatlanítására szolgáló alternatív módszer engedélyezése iránt, az Európai Élelmiszerbiztonsági Hatóság (a továbbiakban: EFSA) tudományos szakvéleményt tett közzé a folyamatos többlépcsős katalitikus hidrogénezésnek a kiolvasztott állati zsírok (1. kategória) feldolgozására való alkalmazásáról. (3) E módszer alkalmas megújuló dízelolaj, megújuló sugárhajtómű-üzemanyag, megújuló propán és megújuló benzin előállítására. Az EFSA értékelte a módszert, és úgy találta, hogy az 1. kategóriába tartozó kiolvasztott zsírok feldolgozásához biztonságos alternatív módszernek tekinthető, termékei pedig tekinthetők az előállítási lánc végpontjának.
            
         
               (3)
            
            
               A 142/2011/EU rendelet IV. mellékletét ezért ennek megfelelően módosítani kell.
            
         
               (4)
            
            
               Az 1. és a 2. kategóriába tartozó anyagok feldolgozásából származó termékeket tartós módon meg kell jelölni egyrészt a nyomon követhetőség biztosítása érdekében, másrészt annak megakadályozására, hogy bekerüljenek az élelmiszer- és takarmányozási láncba. A 142/2011/EU rendelet VIII. melléklete meghatározza e származó termékek jelölésének követelményeit. Mindazonáltal a rendelet VIII. melléklete V. fejezetének 3. e) pontja értelmében nincs szükség jelölésre a IV. melléklet IV. fejezete 2. szakaszának J. pontjában említett megújuló üzemanyagok esetében.
            
         
               (5)
            
            
               mivel a kiolvasztott állati zsírok (1. kategória) feldolgozására alkalmazott folyamatos többlépcsős katalitikus hidrogénezés éppoly hatékonyan csökkenti az állategészségügyi és közegészségügyi kockázatot, mint a 142/2011/EU rendelet IV. melléklete IV. fejezete 2. szakaszának J. pontjában említett módszer, indokolt azt azáltal mentesíteni a jelölési követelmények alól, hogy a rá való hivatkozás bekerül a rendelet VIII. melléklete V. fejezetének 3. e) pontjába.
            
         
               (6)
            
            
               A 142/2011/EU rendelet VIII. mellékletét ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 142/2011/EU rendelet 3. cikke a következő k) ponttal egészül ki:
   
      
                  „k)
               
               
                  megújuló dízelolaj, megújuló sugárhajtómű-üzemanyag, megújuló propán és megújuló benzin, melyek teljesítik a megújuló üzemanyagok előállításához használt többlépcsős katalitikus eljárás termékei tekintetében a IV. melléklet IV. fejezetének 3. szakasza 2. f) pontjában meghatározott egyedi feltételeket.”
               
            
   2. cikk
   A 142/2011/EU rendelet IV. és VIII. melléklete az e rendelethez tartozó melléklet szövegének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 300., 2009.11.14., 1. o.
   
   
      (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
   
      (3)  The EFSA Journal (2015); 13(11):4307.
   
      MELLÉKLET
      A 142/2011/EU rendelet IV. és VIII. melléklete a következőképpen módosul:
      
                  1.
               
               
                  A IV. melléklet IV. fejezete a következőképpen módosul:
                  
                              a)
                           
                           
                              Az 1. szakasz 1. d) pontja helyébe a következő szöveg lép:
                              
                                          „d)
                                       
                                       
                                          az 1. és a 2. kategóriába tartozó anyagokból a J. és az L. pontnak megfelelően kiolvasztott zsírokból előállított megújuló üzemanyagok.”
                                       
                                    
                        
                              b)
                           
                           
                              A 2. szakasz a következő L. ponttal egészül ki:
                              „L.   A megújuló üzemanyagok előállításához használt, többlépcsős katalitikus hidrogénezés
                              1.   A kiinduláshoz használt anyag
                              Ezen eljáráshoz a következő anyagok használhatók:
                              
                                          a)
                                       
                                       
                                          az 1. kategóriába tartozó anyagokból származó kiolvasztott zsírok, melyeket az 1. feldolgozási módszer (nyomással történő sterilizálás) alkalmazásával dolgoztak fel;
                                       
                                    
                                          b)
                                       
                                       
                                          az e szakasz J. 1. a) pontjának megfelelő kiolvasztott zsírok és halolaj.
                                       
                                    2.   Feldolgozási módszer
                              
                                          a)
                                       
                                       
                                          A kiolvasztott zsírt előkezelésnek kell alávetni, amely legalább a kiindulási anyag (kiolvasztott zsír is) derítőszer jelenlétében savval végzett derítéséből áll, majd filtrálással el kell távolítani a használt derítőszert és a nem oldható szennyeződéseket.
                                          Ez előtt el lehet végezni a kiolvasztott zsír gyantamentesítését savas és/vagy lúgos oldattal, hogy a kiolvasztott zsírból gyantaképzéssel és centrifugálással eltávolítsák a szennyeződéseket;
                                       
                                    
                                          b)
                                       
                                       
                                          Az előkezelt anyagokat hidrogénezési eljárásnak kell alávetni, amelynek lépései a következő sorrendben a katalitikus hidrogénezés, a kilevegőztetés és az izomerizáció.
                                          Az anyagokat legalább 30 bar nyomásnak kell kitenni legalább 265 °C-on, legalább 20 percen keresztül.”
                                       
                                    
                        
                              c)
                           
                           
                              A 3. szakasz 2. pontja a következő f) ponttal egészül ki:
                              
                                          „f)
                                       
                                       
                                          a megújuló üzemanyagok előállításához használt többlépcsős katalitikus hidrogénezéssel nyerték:
                                          
                                                      i.
                                                   
                                                   
                                                      az eljárásból származó megújuló dízelolaj, megújuló sugárhajtómű-üzemanyag, megújuló propán és megújuló benzin üzemanyagként felhasználható az e rendelet szerinti korlátozások nélkül (végpont);
                                                   
                                                
                                                      ii.
                                                   
                                                   
                                                      a 2. szakasz L. 2. a) pontjában említett előkezelési eljárásból származó gyantamaradék és használt derítőszer esetén:
                                                      
                                                                  —
                                                               
                                                               
                                                                  az 1069/2009/EK rendelet 12. cikke a) vagy b) pontjának megfelelően kell ártalmatlanítani,
                                                               
                                                            
                                                                  —
                                                               
                                                               
                                                                  engedélyezett hulladéklerakóban történő elföldeléssel kell ártalmatlanítani,
                                                               
                                                            
                                                                  —
                                                               
                                                               
                                                                  biogázzá lehet alakítani, ha a biogázzá történő átalakításból származó emésztési maradványokat égetéssel vagy együttégetéssel, illetve engedélyezett hulladéklerakóban történő elföldeléssel ártalmatlanítják,
                                                               
                                                            
                                                                  —
                                                               
                                                               
                                                                  az 1069/2009/EK rendelet 36. cikke a) pontjának i. alpontjában említett célokra használják fel.”
                                                               
                                                            
                                                
                                    
                        
            
                  2.
               
               
                  A VIII. melléklet V. fejezetében a 3. e) pont helyébe a következő szöveg lép:
                  
                              „e)
                           
                           
                              az 1. és a 2. kategóriába tartozó anyagokból a IV. melléklet IV. fejezete 2. szakasza J. és L. pontjának megfelelően kiolvasztott zsírokból előállított megújuló üzemanyagok.”